জেনারেল সাহেবের ভাষায় ব্যাপারটি দাঁড়াল এরকম যে ২০০২-এর আগে (সম্ভবত বোঝাতে চেয়েছেন আওয়ামী লীগ সরকারের সময়) শুধুমাত্র অযোগ্য অফিসারদেরই বিডিআর-এ পোস্টিং দেয়া হতো। এবং, ২০০২-এর পরে (অর্থাৎ জোট সরকারের সময়) ভালো অফিসারদের সীমান্তে পোস্টিং দেয়া শুরু হয়। জানতে ইচ্ছে করে, এই তথ্যের উৎস কী? বাস্তবে কি সত্যিই তাই ঘটেছে? শেখ হাসিনা যখন সামরিক অফিসারদের সাথে সেনাকুঞ্জে বৈঠক করলেন, তখন প্রায় সব অফিসারই দুঃখ করেছিলেন কীভাবে দুই সরকারের আমলেই পোস্টিং প্রোমোশন বদলি রিক্রুটিং ইত্যাদি বিষয়ে দলীয়করণ হয়েছে (এখানে দেখুন সেনাকুঞ্জের সেই সভার অডিও রেকর্ড: ফাইল#৬)। অথচ, আমাদের জেনারেল সাহেব বোঝাতে চাইলেন জোট সরকারের আমলের সব নিয়োগই নাকি ভালো/যথার্থ হয়েছে। এর থেকে এই জেনারেলটি রাজনৈতিকভাবে কোন্ জোটের মুখপাত্র, সেটি বুঝতে বুদ্ধিমান পাঠকের কোনো অসুবিধা হয় কি? প্রসঙ্গত, এই সভাটিতে বেসামরিকদের মধ্যে কেবল শেখ হাসিনা এবং বেগম মতিয়া চৌধুরী উপস্থিত ছিলেন; তারপরও গোপনীয় এই সভাটির অডিও রেকর্ড কারা প্রকাশ করলো (এবং কী উদ্দেশ্যে) এবং কেন বেছে বেছে কিছু খণ্ডিত অংশ প্রকাশ করলো সে বিষয়ে প্রশ্ন করার মতো যথেষ্ট যৌক্তিক বোধ কি আমাদের আছে? পাঠকই মনস্থির করুন। সে প্রসঙ্গে এক ব্লগার মন্তব্য করেছেন: